Fil-ġurnata li n-nassaba li niltaqa' magħhom fuq il-venda qed jerġgħu jaħilfu li , fettilli mmur sal-Palazz ta' San Anton. Hemmhekk għadhom kif fetħu parti oħra tal-ġonna għall-pubbliku. Din il-parti tissejjah 'Kitchen Garden'. Hemm fejn jilgħabu t-tfal, hemm fejn tieħu kafe`, hemm fejn tirrilassa ftit u hemm ukoll l-annimali imsakkrin fil-gaġeġ. U meta ngħid annimali mhux qed ngħid biss tiġieġ u oħrajn li mdorrijin naraw hawn Malta, imma wkoll oħrajn li mdorrijin narawhom biss fuq in- bħall-emu, l-llama u oħrajn. Issa biex inkun onest magħkom jien ma tantx jien xi wieħed minn dawk li tuġgħani l-kuxjenza għall-annimali, tant li bħalissa għandi nofs tużżana qed isiru fil-forn. Imma ma nistax nifhem kif dawk li kull meta f'pajjiżna jasal xi ċirku biz- joħorġu jipprotestaw, fuq il-gaġeġ tal-kċina tal-President ma tniffsux. Għalhekk, ta' ħmar liberu li jien, nistaqsi: X'għandhom iktar jew inqas il-bhejjem li qed jgħixu f'gaġġa f'San Anton minn dawk li jgħaddu xi xahar f'gaġġa fil-Floriana? Qabel xi ħadd jittanta jwieġeb li min bena l-gaġeġ ta' San Anton osserva kull kelma li jgħidu d-direttivi tal-Unjoni Ewropea, tajjeb infakkar li din tal- dejjem kienet l-iskuża (jew il-ġustifikazzjoni) ewlenija tal-imporataturi taċ-ċirku biz- Jien, b'konsistenza, la qatt ma protestajt għall-ġiraff tal-Floriana, lanqas bi ħsiebni nipprotesta għall-emu ta' San Anton. Biex żgur inkun ftaħt qalbi beraħ, ngħidilkom ukoll li lili dan il-Kitchen Garden jogħġobni kif inhu. Imma nista' nifhem u nista' nobsor li se jkun hemm xi wħud li wara li jaqraw dan l-artiklu se jħossu wiċċhom jiħmar u se jiddeċiedu li jinterrompu l-vaganzi tas-sajf ħesrem biex imorru jqażżu lill-President bl-għajjat u bl-istorbju li jafu jagħmlu. Lil dawn nitlobhom biss javżawna meta se jmorru ħalli dakinhar noqgħod nara n- fil-kwiet ta' dari.
L-annimali fil-kċina Presidenzjali